**Amerika je oligarchiou a nie demokraciou, dokazujú vedci z Princetonu**

**literarky.cz**

Nedávno to načal už Thomas Piketty, autor dosť diskutovanej štúdie Kapitál v 21. storočí, teraz to potvrdzuje svojho druhu prvá a prelomová akademická štúdia - USA už nie sú demokraciou.

"Šesť z desiatich najbohatších Američanov sú len dedičia, ktorí sa nemuseli vypracovať sami," vyhlásil Piketty pre New York Times. "Deti súčasných ekonomických elít začínajú v pozícii nezmerných privilégií. Riziko posunu k oligarchizmu je preto veľké a dôvody na optimizmus neveľké."

Štúdia princetonských politológov Martina Gilense a Benjamina Pagea, ktorá má byť publikovaná v jesennom čísle amerického akademického časopisu Perspectives on Politics, teraz rovno dospela k záveru, že USA už nie sú demokraciou, ale oligarchiou. Na úvodné otázky "Kto vládne" a "Kto v skutočnosti všetko vedie?" štúdia odpovedá takto: "Bez ohľadu skoršej štúdie a jej zdanlivo silnej empirickej podpory teórií väčšinovej demokracie naša analýza napovedá, že majority americkej verejnosti majú v skutočnosti malý vplyv na politiku, ktorú naša vláda razí. Američania majú k dispozícii mnohé prvky, ktoré sú ústrednými pre demokratickú správu, ako sú pravidelné voľby, sloboda prejavu a združovania sa a široké (hoci stále diskutabilné) volebné právo. (...) Keď ale príde na preferencie ekonomických elít a nimi kontrolovaných organizovaných záujmových skupín, priemerný Američan má na verejnú politiku vplyv len minimálny, blížiaci sa nule a z hľadiska výsledného vplyvu štatisticky nevýznamný. "Inými slovami, Spojené štáty už nie sú demokraciou, ale oligarchou.

Martin Gilens a Benjamin Page pritom pripúšťajú, že dostupné údaje skutočnú dominanciu superbohatých elít v USA nevystihujú v plnej miere: "Teória o ekonomickej dominancií elít do našej analýzy zapadá, aj napriek tomu, že naše zistenia politický vplyv elít pravdepodobne podhodnocujú. Naše meranie preferencií bohatých Američanov alebo amerických elít - hoci užitočné a najlepšie, aké sme na veľkej vzorke politických káuz boli schopní vygenerovať - sú podľa všetkého menej konzistentné s relevantnými preferenciami ako naše meranie názorov bežných občanov alebo zainteresovaných skupín. Aj pri takto nedokonalom meraní ale výsledky považujeme za zásadné. Skutočný vplyv elít na verejnú politiku ale môže byť ešte väčší."

Štúdia politológov z prestížnej Princetonskej univerzity sa zamerala na 1779 politických káuz a je zároveň vôbec prvou vedeckou analýzou, ktorá sa zaoberá otázkou, či sú Spojené štáty demokraciou, podotýka portál Common Dreams. "Americká demokracia je podfuk a je jedno, ako veľmi ju oligarchovia, ktorí riadia štát (a kontrolujú "spravodajské"médiá), oslavujú. Inými slovami, USA sa v zásade podobajú Rusku alebo väčšine iných pochybne "voliteľských" "demokratických" krajín," zhŕňa portál. S tým súvisí januárové majetkové priznania členov amerického Kongresu, ktoré prvýkrát v dejinách USA ukázali, že väčšinu volených zástupcov ľudu tvoria milionári, a teda že - s ľahkou nadsádzkou - najbohatšie jedno percento vládu nielen vlastné, ale priamo ju aj riadi. Z 534 súčasných členov Kongresu ich najmenej 268 podľa vlastného priznania v roku 2012 vlastnilo majetok v hodnote milióna dolárov alebo viac. Medián bohatstva zákonodarcov tak dosiahol 1 008 767 dolárov, čo je nárast oproti roku predchádzajúcemu, kedy priemer činil "len" 966 tisíc dolárov. Nie je bez zaujímavosti, že členovia Demokratickej strany, ktorí sú všeobecne považovaní - v rámci americkej reality - za liberálnejších či snáď dokonca "ľavicovejších", v priemere vykázali majetok 1,04 milióna dolárov, zatiaľ čo republikáni zostali takmer presne na obyčajnom jednom milióne ...

... Priemerný človek má na verejnú politiku vplyv len minimálny, blížiaci sa nule a z hľadiska výsledného vplyvu štatisticky nevýznamný. Neznie to vedecké zistenie nejako povedome?

Zdroje:

http://www.nytimes.com/2014/03/24/opinion/krugman-wealth-over-work.html?ref=todayspaper&\_r=2

<https://www.apsanet.org/utils/journal.cfm?Journal=POP&CFID=35642686&CFTOKEN=40740189>

<http://www.princeton.edu/~mgilens/Gilens%20homepage%20materials/Gilens%20and%20Page/Gilens%20and%20Page%202014-Testing%20Theories%203-7-14.pdf>

<http://www.opensecrets.org/news/2014/01/millionaires-club-for-first-time-most-lawmakers-are-worth-1-million-plus/>